Теодор Траянов
Вечерна хармония

chitanka.info

Разискрен сетен слънчев лъч изгасна

в море от румена дрезгавина,

отблясък — песен, сякаш скръб неясна,

потъва в необятна висина.

В заслона на тръстиката прибрежна

звезда изплува, тихо се засмя,

последен звук от песен безнадеждна,

заплетен в тишината, занемя.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.